|  |  |
| --- | --- |
| **Személyi jellegű** | |
| bruttó bérköltség | Bruttó bérköltség minden olyan kifizetés, amely a munkavállalókat megillető, bérként elszámolt járandóság. A bruttó bér tartalmazza a munkavállalóktól levonásra kerülő járulékokat és adókat is |
| munkaadókat terhelő járulékok | A személyi kifizetések után a munkáltató által fizetendő járulékok |
| **Dologi jellegű – anyagköltség** | |
| irodaszer, nyomtatvány beszerzése | Támogatott nevére szóló számla ellenében vásárolt irodaszer és nyomtatványok |
| kis értékű eszköz beszerzése | Támogatott nevére szóló számla ellenében vásárolt 200.000 Ft alatti értékű eszközök |
| egyéb anyagköltség | Támogatott nevére szóló számla ellenében vásárolt egyéb áru (pl.: tisztítószer, fertőtlenítőszer, karbantartási költségek, sportszervezet tulajdonában lévő gépjármű üzemanyag költsége) |
| **Dologi jellegű – Szolgáltatási költség** | |
| edzők, sportszakemberek (sportszervező, gyúró, masszőr) számára számla ellenében fizetendő díj | Cég alkalmazásában álló vagy egyéni vállalkozó edzők, sportszakemberek által az általuk nyújtott szolgáltatásról a támogatott részére kiállított számla alapján fizetendő díj |
| bérleti díj | Bérleti szerződésben meghatározott számla ellenében fizetendő bérleti díj |
| utazási költség | Szállítási szolgáltatás esetén a szolgáltatási szerződéseben meghatározott, a támogatott nevére szóló számla ellenében megfizetett díj. Közösségi közlekedés esetén a támogatott nevére kiállított és jegyekkel alátámasztott számla alapján megfizetett díj. Utazási költségtérítés saját dolgozónak csak kiküldetési rendelvénnyel adható. A kiküldetési rendelvénnyel elszámolható költségek köre: saját autóval történő utazás, busszal, vonattal, repülővel történő utazás. |
| versenyeztetés költségei | A támogatott nevére kiállított számla ellenében megfizetett szállás költség, az utánpótlás-nevelési tevékenységhez köthető élelmiszer vásárlás, éttermi költség vagy megrendelt étkeztetés költsége, támogatott saját rendezésű versenyeihez szükséges költség, máshol rendezett versenyeken a sportolók nevezési díjának a sportszervezet által történő megfizetése, versenyeken biztosított orvosi ügyelet díja, egyéb a versenyeztetéshez köthető költség. |
| kiadványok nyomdaköltsége | A támogatott nevére kiállított számla ellenében a megfizetett nyomdai költségek |
| edzőtáborral kapcsolatos költségek | A pályázó nevére kiállított számla ellenében megfizetett szállás költség, az utánpótlás-nevelési tevékenységhez köthető élelmiszer vásárlás, éttermi költség vagy megrendelt étkeztetés költsége, egyéb edzőtábor szervezésével kapcsolatos költség |
| egyéb szolgáltatás | Számla ellenében a támogatott által igénybe vett egyéb szolgáltatás |

**NEM elszámolható tételek**

|  |  |
| --- | --- |
| Felhalmozási jellegű kiadás, Eszközbeszerzés | Támogatott nevére vásárolt 200.000 Forint érték feletti eszközök, beruházások, melyek a támogatott tárgyi eszköz állományába kerülnek.   * Olyan eszköz beszerzése, amit a Kedvezményezett szervezet tartósan, éven túli használatra vásárol, vagy beruházással előállít, illetve a 200 e Ft értékhatárt elérő, vagy azt meghaladó beszerzések. * Felújítás. * Könyvelése az 1 számlaosztályba történik és az üzembehelyezése, aktiválása megtörtént. |